แนวโน้มดัชนีเช้านี้ดีดตัวตามตลาดหุ้นเอเชีย
นักวิเคราะห์ฯคาดตลาดหุ้นไทยเช้านี้สดใส มีโอกาสกลับมาปรับตัวในแดนบวกตามตลาดหุ้นต่างประเทศ ทั้งดาวโจนส์และเอเชีย และยังเชื่อว่าต่างชาติจะกลับมาลงทุนสร้างความคึกคัก &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายเตชธร ลาภอุดมสุข ผู้อำนวยการอาวุโสฝ่ายหลักทรัพย์และบริหารตราสารอนุพันธ์ บล.เอเชียพลัส จำกัด กล่าวว่า ตลาดหุ้นไทยในเช้านี้มีโอกาสกลับมาดีดตัวในแดนบวก เนื่องจากได้รับแรงบวกจากตลาดหุ้นสหรัฐที่ทางการกระตุ้นการลงทุนโครงสร้างพื้นฐานส่งผลให้การจ้างงานเพิ่มขึ้น ขณะที่ตลาดหุ้นในเอเชียที่กลับมาบวก จากก่อนหน้าที่ตลาดหุ้นไทยปรับฐานมาในช่วง 2-3 วันที่ผ่านมา ที่เกิดจากนักลงทุนต่างชาติขายสุทธิที่เป็นในลักษณะการขายทำกำไรตามปกติ&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; ทั้งนี้ มองว่าการกลับเข้ามาลงทุนในวันนี้จะได้รับแรงหนุนจากแรงขับเคลื่อน fund flow ต่างชาติ และการกลับมามีแรงซื้อในหุ้นขนาดใหญ่บางตัว อย่าง PTT PTTCH TOP และในกลุ่มแบงก์ อย่าง KTB TCAP&nbsp; รวมทั้งแรงซื้อเก็งกำไรกลุ่มหลักทรัพย์บ้างตัว หนุนตลาดปรับตัวขึ้นในแดนบวก &nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; อย่างไรก็ตาม ปัจ
9 ก.ย. 2553

นักวิเคราะห์ฯคาดตลาดหุ้นไทยเช้านี้สดใส มีโอกาสกลับมาปรับตัวในแดนบวกตามตลาดหุ้นต่างประเทศ ทั้งดาวโจนส์และเอเชีย และยังเชื่อว่าต่างชาติจะกลับมาลงทุนสร้างความคึกคัก           นายเตชธร ลาภอุดมสุข ผู้อำนวยการอาวุโสฝ่ายหลักทรัพย์และบริหารตราสารอนุพันธ์ บล.เอเชียพลัส จำกัด กล่าวว่า ตลาดหุ้นไทยในเช้านี้มีโอกาสกลับมาดีดตัวในแดนบวก เนื่องจากได้รับแรงบวกจากตลาดหุ้นสหรัฐที่ทางการกระตุ้นการลงทุนโครงสร้างพื้นฐานส่งผลให้การจ้างงานเพิ่มขึ้น ขณะที่ตลาดหุ้นในเอเชียที่กลับมาบวก จากก่อนหน้าที่ตลาดหุ้นไทยปรับฐานมาในช่วง 2-3 วันที่ผ่านมา ที่เกิดจากนักลงทุนต่างชาติขายสุทธิที่เป็นในลักษณะการขายทำกำไรตามปกติ          ทั้งนี้ มองว่าการกลับเข้ามาลงทุนในวันนี้จะได้รับแรงหนุนจากแรงขับเคลื่อน fund flow ต่างชาติ และการกลับมามีแรงซื้อในหุ้นขนาดใหญ่บางตัว อย่าง PTT PTTCH TOP และในกลุ่มแบงก์ อย่าง KTB TCAP  รวมทั้งแรงซื้อเก็งกำไรกลุ่มหลักทรัพย์บ้างตัว หนุนตลาดปรับตัวขึ้นในแดนบวก           อย่างไรก็ตาม ปัจจัยในประเทศยังมีความกังวลในเรื่องสถานการณ์ทางการเมืองยังมีอยู่ โดยเฉพาะการยุบพรรค แต่ก็ไม่มีผลต่อตลาดหุ้นอย่างมีนัยสำคัญ พร้อมให้แนวรับในช่วง 918-920 จุดและแนวต้านในช่วง 930-935 จุด          นายอภิชาติ ผู้บรรเจิดกุล นักวิเคราะห์ สำนักวิจัย บล.ทิสโก้ กล่าวว่า ตลาดหุ้นไทยเช้านี้มีโอกาสรีบาวน์กลับขึ้นมาได้ตามตลาดหุ้นอื่นในต่างประเทศทั้งดาวโจนส์และตลาดหุ้นในภูมิภาคเอเชีย หลังจากได้รับแรงหนุนจากรัฐบาลโปรตุเกสประสบความสำเร็จในการประมูลพันธบัตรมูลค่า 1.3 พันล้านดอลลาร์           แต่โดยรวมแล้วคาดว่าตลาดหุ้นไทยยังไปไหนได้ไม่ไกลคงยังอยู่ในช่วงของการแกว่งตัวเพื่อสร้างฐานใหม่ต่อ และขณะนี้นักลงทุนส่วนใหญ่เริ่มเข้าสู่ช่วงระมัดระวังตัวมากขึ้น เนื่องจากเริ่มมีสัญญาณหลายๆอย่างที่เตือนว่าบรรยากาศการลงทุนอาจไม่ค่อยดี โดยต่างประเทศตอนนี้ก็เริ่มกลับมากังวลเรื่องหนี้ยุโรปอีกรอบหนึ่ง ส่วนในประเทศก็ต้องติดตามเรื่องข่าวการประมูลใบอนุญาต 3G เพราะมีข่าวว่ากทช.อาจจะถูกฟ้อง พร้อมให้แนวรับ 915-918 จุด แนวต้าน 933-935 จุด          "วันนี้คงรีบาวน์กลับตามต่างประเทศ แต่มองว่าการซื้อขายก็คงจะผันผวนเหมือนเมื่อวานนี้ ภาพรวม SET คงไม่ไปไหน ถึงแม้ว่าอาจจะเปิดเช้าบวก แต่ช่วงสายๆก็อาจจะมีแรงขายทำกำไรออกมา โดยรวมๆแล้วนักลงทุนคงเลือกเล่นหุ้นเป็นรายตัวมากยิ่งขึ้น" นายอภิชาติ กล่าว